નવી દિલ્હીઃ કેન્દ્ર સરકારે મહત્વકાંક્ષી રાષ્ટ્રીય સ્વાસ્થ્ય નીતિ અમલમાં મૂકી દીધી છે. આ નીતિ અંતર્ગત સરકારી હોસ્પિટલમાં દવા અને તપાસ ફ્રીમાં થશે. પ્રતિ હજાર લોકોની હોસ્પિટલમાં બે બેડની વ્યવસ્થા કરવામાં આવશે. સ્વાસ્થ્ય નીતિ અંતર્ગત સરકારને ટ્રિબ્યુનલ યોજવાનો અધિકાર છે. જ્યાં ઇલાજ અને સ્વાસ્થ્ય સુવિધાઓથી અસંતુષ્ટ દર્દીની ફરિયાદ સાંભળવામાં આવશે. સરકાર તમામ માટે ઇલેક્ટ્રોનિક હેલ્થ રેકોર્ડ બનાવવાની વ્યવસ્થા રાખશે. નવી નીતિ અંતર્ગત સરકાર જીડીપીનો 2.5 ટકા હિસ્સો સ્વાસ્થ્ય સુવિધાઓ પર ખર્ચ કરશે. સાથે જ યોગને સ્કૂલો અને કાર્યસ્થળો પર કરવામાં આવે તેવો અનુરોધ કરવામાં આવશે. સરકાર અત્યાર સુધી સ્વાસ્થ્ય સુવિધા પર જીડીપીના 1.5 ટકા ખર્ચ કરતી હતી.